CELEX: 32021R0551
Language: lv
Date: 2021-03-30 00:00:00
Title: Komisijas Īstenošanas regula (ES) 2021/551 (2021. gada 30. marts) par atļauju no Curcuma longa L. sakneņa iegūtu kurkumas ekstraktu, kurkumas eļļu un kurkumas oleosveķus izmantot par barības piedevu visu sugu dzīvniekiem un no Curcuma longa L. sakneņa iegūtu kurkumas tinktūru izmantot par barības piedevu zirgiem un suņiem (Dokuments attiecas uz EEZ)

31.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 111/3
               
            
         KOMISIJAS ĪSTENOŠANAS REGULA (ES) 2021/551
         (2021. gada 30. marts)
         par atļauju no Curcuma
            longa L. sakneņa iegūtu kurkumas ekstraktu, kurkumas eļļu un kurkumas oleosveķus izmantot par barības piedevu visu sugu dzīvniekiem un no Curcuma
            longa L. sakneņa iegūtu kurkumas tinktūru izmantot par barības piedevu zirgiem un suņiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), ir jāizvērtē atkārtoti.
                  
               
                     (2)
                  
                  
                     Ar Direktīvu 70/524/EEK no Curcuma
                        longa L. sakneņa iegūtu kurkumas ekstraktu, kurkumas eļļu, kurkumas oleosveķus un kurkumas tinktūru bez laika ierobežojuma tika atļauts izmantot par barības piedevu visu sugu dzīvniekiem. Pēc tam šīs piedevas saskaņā ar Regulas (EK) Nr. 1831/2003 10. panta 1. punkta b) apakšpunktu Lopbarības piedevu reģistrā tika ierakstītas kā esoši lopbarības līdzekļi.
                  
               
                     (3)
                  
                  
                     Atbilstoši kārtībai, kas noteikta Regulas (EK) Nr. 1831/2003 10. panta 2. punktā saskaņā ar tās 7. pantu, tika iesniegts pieteikums atkārtoti izvērtēt no Curcuma
                        longa L. sakneņa iegūta kurkumas ekstrakta, kurkumas eļļas un kurkumas oleosveķu izmantošanu par barības piedevu visu sugu dzīvniekiem un no Curcuma
                        longa L. sakneņa iegūtas kurkumas tinktūras izmantošanu par barības piedevu zirgiem un suņiem.
                  
               
                     (4)
                  
                  
                     Pieteikuma iesniedzējs lūdza piešķirt atļauju no Curcuma
                        longa L. sakneņa iegūtu kurkumas ekstraktu, kurkumas eļļu, kurkumas oleosveķus un kurkumas tinktūru izmantot arī dzirdināmajā ūdenī. Tomēr Regula (EK) Nr. 1831/2003 neļauj “aromatizējošas sastāvdaļas” izmantot dzirdināmajā ūdenī. Tāpēc no Curcuma
                        longa L. sakneņa iegūtu kurkumas ekstraktu, kurkumas eļļu, kurkumas oleosveķus un kurkumas tinktūru nebūtu jāatļauj izmantot dzirdināmajā ūdenī.
                  
               
                     (5)
                  
                  
                     Pieteikuma iesniedzējs lūdza minētās piedevas klasificēt piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (6)
                  
                  
                     Eiropas Pārtikas nekaitīguma iestāde (“Iestāde”) 2020. gada 7. maija atzinumā (3) secināja, ka, ievērojot ierosinātos izmantošanas nosacījumus, no Curcuma
                        longa L. sakneņa iegūts kurkumas ekstrakts, kurkumas eļļa, kurkumas oleosveķi un kurkumas tinktūra kaitīgi neietekmē ne dzīvnieku vai cilvēka veselību, ne vidi. Iestāde arī secināja, ka no Curcuma
                        longa L. sakneņa iegūts kurkumas ekstrakts, kurkumas eļļa, kurkumas oleosveķi un kurkumas tinktūra būtu jāuzskata par ādas un acu un elpceļu kairinātāju un par ādas sensibilizatoru. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem.
                  
               
                     (7)
                  
                  
                     Iestāde secināja, ka no Curcuma
                        longa L. sakneņa iegūts kurkumas ekstrakts, kurkumas eļļa, kurkumas oleosveķi un kurkumas tinktūra ir vispāratzīti pārtikas aromatizētāji, un tā kā to funkcija barībā faktiski būtu tāda pati kā pārtikā, iedarbīguma papildu pierādīšana netika uzskatīta par vajadzīgu. Iestāde neuzskata, ka būtu vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (8)
                  
                  
                     No Curcuma longa L. sakneņa iegūta kurkumas ekstrakta, kurkumas eļļas, kurkumas oleosveķu un kurkumas tinktūras novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāatļauj izmantot tā, kā norādīts [šīs regulas pielikumā].
                  
               
                     (9)
                  
                  
                     Lai panāktu labāku kontroli, būtu jānosaka ierobežojumi un nosacījumi. Konkrētāk, uz barības piedevu etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes būtu jānorāda konkrēta informācija.
                  
               
                     (10)
                  
                  
                     Tas, ka no Curcuma longa L. sakneņa iegūtu kurkumas ekstraktu, kurkumas eļļu, kurkumas oleosveķus un kurkumas tinktūru nav atļauts izmantot par aromatizējošām sastāvdaļām dzirdināmajā ūdenī, neliedz tās izmantot barības maisījumā, ko izbaro, iejauktu ūdenī.
                  
               
                     (11)
                  
                  
                     Drošuma apsvērumi neliek attiecīgo vielu atļaujas nosacījumu izmaiņas piemērot nekavējoties, tāpēc ir lietderīgi atļaut pārejas periodu, kurā ieinteresētās personas varētu sagatavoties no atjauninātās atļaujas izrietošo jauno prasību izpildei.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificētās vielas, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevām, ievērojot pielikumā noteiktos nosacījumus.
         
         
            2. pants
            Izmantošana dzirdināmajā ūdenī
            Pielikumā specificētās atļautās vielas neizmanto dzirdināmajā ūdenī.
         
         
            3. pants
            Pārejas pasākumi
            
               1.   Pielikumā specificētās vielas un šīs vielas saturošus premiksus, kuri ražoti un marķēti pirms 2021. gada 20. oktobra saskaņā ar noteikumiem, kas bija piemērojami pirms 2021. gada 20. aprīļa, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādus pielikumā specificētās vielas saturošus barības maisījumus un barības sastāvdaļas, kuri paredzēti produktīviem dzīvniekiem un ražoti un marķēti pirms 2022. gada 20. aprīļa saskaņā ar noteikumiem, kas bija piemērojami pirms 2021. gada 20. aprīļa, arī turpmāk drīkst laist tirgū un izmantot, līdz beidzas esošie krājumi.
            
            
               3.   Tādus pielikumā specificētās vielas saturošus barības maisījumus un barības sastāvdaļas, kuri paredzēti neproduktīviem dzīvniekiem un ražoti un marķēti pirms 2023. gada 20. aprīļa saskaņā ar noteikumiem, kas bija piemērojami pirms 2021. gada 20. aprīļa, arī turpmāk drīkst laist tirgū un izmantot, līdz beidzas esošie krājumi.
            
         
         
            4. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 30. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  EFSA Journal 2020; 18(6):6146.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           mg aktīvās vielas uz kg kompleksās barības ar mitruma saturu 12 %
                        
                     
                  
                        
                           Kategorija: organoleptiskās piedevas. Funkcionālā grupa: aromatizējošas sastāvdaļas
                        
                     
                  
                        2b163-eo
                     
                     
                        —
                     
                     
                        Kurkumas ēteriskā eļļa
                     
                     
                        
                           Piedevas sastāvs
                        
                        Ēteriskā eļļa, kas iegūta no Curcuma longa L. žāvēta sakneņa destilācijā ar ūdens tvaiku.
                        
                           Aktīvās vielas raksturojums
                        
                        Ēteriskā eļļa, kas iegūta no Curcuma longa L. žāvēta sakneņa destilācijā ar ūdens tvaiku, atbilstoši Eiropas Padomes definīcijai  (1):
                        
                                    —
                                 
                                 
                                    ār-turmerons: 40–60 %
                                 
                              
                                    —
                                 
                                 
                                    β-turmerons (kurlons): 5–15 %
                                 
                              
                                    —
                                 
                                 
                                    ār-kurkumīns: 3–6 %
                                 
                              
                                    —
                                 
                                 
                                    β-seskvifelandrēns: 3–6 %
                                 
                              
                                    —
                                 
                                 
                                    α-zingiberēns: 1-5 %
                                 
                              
                                    —
                                 
                                 
                                    (E)-atlantons: 2–4 %
                                 
                              
                           CAS Nr. 8024-37-1  (2)
                        
                        
                           Einecs numurs 283-882-1 (1)
                        
                        
                           FEMA numurs 3085 (1)
                        
                        Eiropas Padomes piešķirtais numurs: 163
                        Šķidrā veidā
                        
                           Analītiskā metode
                            (3)
                        
                        Fitoķīmisko marķieru kvantifikācija: ār-turmerons un β-turmerons barības piedevā (kurkumas eļļa):
                        
                                    —
                                 
                                 
                                    Gāzhromatogrāfija kopā ar masspektrometriju (GC-MS) (pilnīgās skenēšanas režīms), izmantojot aizturlaika fiksēšanas metodiku (vai fitokīmisko marķieru standartvielas) ar (vai bez) gāzhromatogrāfijas kopā ar liesmas jonizācijas detektēšanu (GC-FID), pamatojoties uz ISO 11024 standartmetodi
                                 
                              
                     
                        Visu sugu dzīvnieki
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    3.
                                 
                                 
                                    Uz piedevas un premiksa etiķetes norāda:
                                    “Ieteicamais maksimālais aktīvās vielas saturs uz kg kompleksās barības ar mitruma saturu 12 % vai piena aizstājējbarībā ar mitruma saturu 5,5 %:
                                    
                                                —
                                             
                                             
                                                visu sugu dzīvnieki, izņemot nobarojamos teļus: 20 mg,
                                             
                                          
                                                —
                                             
                                             
                                                nobarojamie teļi: 80 mg (piena aizstājējbarībā)”.
                                             
                                          
                              
                                    4.
                                 
                                 
                                    Uz premiksa etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ir pārsniegts šāds aktīvās vielas saturs, kas norādīts 3. punktā.
                                 
                              
                                    5.
                                 
                                 
                                    Kurkumas ēteriskās eļļas maisījums ar citām atļautām piedevām, kas iegūtas no Curcuma longa L., barībā nav atļauts.
                                 
                              
                                    6.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                                 
                              
                     
                        20.4.2031.
                     
                  
                        2b163-or
                     
                     
                         
                     
                     
                        Kurkumas oleosveķi
                     
                     
                        
                           Piedevas sastāvs
                        
                        Oleosveķi, kas iegūti no Curcuma longa L. žāvēta sakneņa, ekstrahējot tos ar šķīdinātāju.
                        
                           Aktīvās vielas raksturojums
                        
                        Oleosveķi, kas iegūti no Curcuma longa L. žāvēta sakneņa, ekstrahējot tos ar šķīdinātāju, atbilstoši Eiropas Padomes definīcijai  (4):
                        ēteriskā eļļa: 30–33 masas %
                        kopējais kurkuminoīdu daudzums: 20–35 masas %
                        
                                    —
                                 
                                 
                                    kurkumīns (I): 16–21 masas %
                                 
                              
                                    —
                                 
                                 
                                    dezmetoksikurkumīns (II): 4–6 masas %
                                 
                              
                                    —
                                 
                                 
                                    bis-dezmetoksikurkumīns (III): 3–5 masas %.
                                 
                              Mitrums: 12–30 masas %
                        
                           Analītiskā metode
                            (5)
                        
                        Attiecībā uz fitoķīmisko marķieru kvantifikāciju (kopējais kurkuminoīdu daudzums) barības piedevā (kurkumas oleosveķi):
                        
                                    —
                                 
                                 
                                    
                                       Spectrophotometry – FAO JECFA Combined Compendium of Food Additive Specifications, “Turmeric Oleoresin”, monograph No. 1 (2006. gads).
                                 
                              
                     
                        Visu sugu dzīvnieki
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    3.
                                 
                                 
                                    Uz piedevas un premiksa etiķetes norāda:
                                    “Ieteicamais maksimālais aktīvās vielas saturs uz kg kompleksās barības ar mitruma saturu 12 %:
                                    
                                                —
                                             
                                             
                                                vistām un dējējvistām: 30 mg,
                                             
                                          
                                                —
                                             
                                             
                                                citām dzīvnieku sugām: 5 mg”.
                                             
                                          
                              
                                    4.
                                 
                                 
                                    Uz premiksa etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ir pārsniegts šāds aktīvās vielas saturs, kas norādīts 3. punktā.
                                 
                              
                                    5.
                                 
                                 
                                    Kurkumas olesveķu maisījums ar citām atļautām piedevām, kas iegūtas no Curcuma longa L., barībā nav atļauts.
                                 
                              
                                    6.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                                 
                              
                     
                        20.4.2031.
                     
                  
                        2b163-ex
                     
                     
                         
                     
                     
                        Kurkumas ekstrakts
                     
                     
                        
                           Piedevas sastāvs
                        
                        
                           Curcuma longa L. žāvēta sakneņa ekstrakts, kas iegūts, izmantojot šķīdinātājus.
                        
                           Aktīvās vielas raksturojums
                        
                        
                           Curcuma longa L. žāvēta sakneņa ekstrakts, kas iegūts, izmantojot šķīdinātājus, atbilstoši Eiropas Padomes definīcijai  (6):
                        kopējais kurkuminoīdu daudzums: ≥ 90 masas %
                        
                                    —
                                 
                                 
                                    kurkumīns (I): 74–79 masas %
                                 
                              
                                    —
                                 
                                 
                                    dezmetoksikurkumīns (II): 15–19 masas %
                                 
                              
                                    —
                                 
                                 
                                    bis-dezmetoksikurkumīns (III): 2–5 masas %
                                 
                              ūdens: 0,30–1,7 masas %
                        
                           Einecs numurs: 283-882-1 (4)
                        
                        
                           FEMA numurs: 3086 (4)
                        
                        
                           CAS numurs 8024-37-1 (4)
                        
                        Eiropas Padomes piešķirtais numurs: 163
                        Cietā veidā (pulverī)
                        
                           Analītiskā metode
                            (7)
                        
                        Attiecībā uz fitoķīmisko marķieru kvantifikāciju (kopējais kurkuminoīdu daudzums) barības piedevā (kurkumas ekstrakts):
                        
                                    —
                                 
                                 
                                    
                                       Spectrophotometry – FAO JECFA Combined Compendium of Food Additive Specifications, “Curcumin”, monograph No. 1 (2006. gads).
                                 
                              
                     
                        Visu sugu dzīvnieki
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    3.
                                 
                                 
                                    Uz piedevas un premiksa etiķetes norāda:
                                    “Ieteicamais maksimālais aktīvās vielas saturs uz kg kompleksās barības ar mitruma saturu 12 % un piena aizstājējbarībā ar mitruma saturu 5,5 %: visu sugu dzīvniekiem un nobarojamiem teļiem (piena aizstājējbarībā): 15 mg”.
                                 
                              
                                    4.
                                 
                                 
                                    Uz premiksa etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ir pārsniegts šāds aktīvās vielas saturs, kas norādīts 3. punktā.
                                 
                              
                                    5.
                                 
                                 
                                    Kurkumas ekstrakta maisījums ar citām atļautām piedevām, kas iegūtas no Curcuma longa L., barībā nav atļauts.
                                 
                              
                                    6.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                                 
                              
                     
                        20.4.2031.
                     
                  
               
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           mL aktīvās vielas uz kg kompleksās barības ar mitruma saturu 12 %
                        
                     
                  
                        
                           Kategorija: organoleptiskās piedevas. Funkcionālā grupa: aromatizējošas sastāvdaļas.
                        
                     
                  
                        2b163-t
                     
                     
                         
                     
                     
                        Kurkumas tinktūra
                     
                     
                        
                           Piedevas sastāvs
                        
                        Tinktūra, kas iegūta no Curcuma longa L. malta un žāvēta sakneņa, izmantojot ūdens un etanola maisījumu (55/45 masas %).
                        
                           Aktīvās vielas raksturojums
                        
                        Tinktūra, kas iegūta no Curcuma longa L. malta un žāvēta sakneņa, izmantojot ūdens un etanola maisījumu (55/45 masas %), atbilstoši Eiropas Padomes definīcijai  (8):
                        fenols (gallusskābes ekvivalents):
                        1 100 –1 500  μg/mL
                        kopējais kurkuminoīdu daudzums  (9) (kā kurkumīns): 0,04–0,09 masas %
                        kurkumīns (I): 83–182 μg/mL dezmetoksikurkumīns (II): 80–175 μg/mL
                        bis-dezmetoksikurkumīns (III): 139–224 μg/mL
                        ēteriskā eļļa: 1 176 –1 537  μg/mL
                        sausna: 2,62–3,18 masas %
                        šķīdinātājs (ūdens/etanols, 55/45): 96–97,5 masas %
                        Šķidrā veidā
                        Eiropas Padomes piešķirtais numurs: 163
                        
                           Analītiskā metode
                            (10)
                        
                        Attiecībā uz fitoķīmisko marķieru kvantifikāciju (kopējais kurkuminoīdu daudzums) barības piedevā
                        (kurkumas tinktūra):
                        
                                    —
                                 
                                 
                                    Spektometrija (pamatojoties uz Eiropas Farmakopejas monogrāfiju “Javas kurkums” (Turmeric Javanese) (01/2008:1441))
                                 
                              
                     
                        
                                    —
                                 
                                 
                                    Zirgi
                                 
                              
                                    —
                                 
                                 
                                    Suņi
                                 
                              
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    3.
                                 
                                 
                                    Uz piedevas un premiksa etiķetes norāda:
                                    “Ieteicamais maksimālais aktīvās vielas saturs uz kg kompleksās barības ar mitruma saturu 12 %:
                                    
                                                —
                                             
                                             
                                                zirgiem: 0,75 mL,
                                             
                                          
                                                —
                                             
                                             
                                                suņiem: 0,05 mL”.
                                             
                                          
                              
                                    4.
                                 
                                 
                                    Uz premiksa etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ir pārsniegts šāds aktīvās vielas saturs, kas norādīts 3. punktā.
                                 
                              
                                    5.
                                 
                                 
                                    Kurkumas tinktūras maisījums ar citām atļautām piedevām, kas iegūtas no Curcuma longa L., barībā nav atļauts.
                                 
                              
                                    6.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                                 
                              
                     
                        20.4.2031.
                     
                  
               (1)  Aromatizētāju dabīgie avoti – Ziņojums Nr. 2 (2007).
            
               (2)  Ar tādu pašu identifikatoru apzīmē dažāda veida Curcuma longa L. ekstraktus un atvasinājumus, piemēram, kurkumas ēterisko eļļu, kurkumas ekstraktu un kurkumas tinktūru.
            
               (3)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.
            
               (4)  Aromatizētāju dabīgie avoti – Ziņojums Nr. 2 (2007).
            
               (5)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports..
            
            
               (6)  Aromatizētāju dabīgie avoti – Ziņojums Nr. 2 (2007)
            
               (7)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.
            
               (8)  Aromatizētāju dabīgie avoti – Ziņojums Nr. 2 (2007).
            
               (9)  Spektrometrijā nosaka kā dicinamoilmetāna atvasinājumus
            
               (10)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.